open-index/open-wikipedia-markdown huggingface dataset:
Համշենահայերի բռնի տեղահանում

**Համշենահայերի բռնի տեղահանում** (), Երկրորդ համաշխարհային պատերազմի ընթացքում՝ 1944 թվականի նոյեմբերի 25-26-ին իրականացրած Վրացական ԽՍՀ-ից համշենահայերի (մեսխ թուրքերի, քրդերի և մեսխ մուսուլմանների հետ միասին) որպես «կասկածելի բնակչություն» բռնի տեղահանում Կենտրոնական Ասիա՝ Ղազախստան, Ղրղզստան և Ուզբեկստան։

Համշենահայերի մեծամասնությունը հիմնականում տեղավորվել է Ղրղզստանի հարավ (գլխավորապես, Օշի և Ջալալաբադի շրջաններում), փոքր մասը՝ Ղազախստանի Չիմկենտի և Ջամբուլի շրջաններում, ստանալով աքսորաբնակների () կարգավիճակ։ Այդ ողջ ընթացքում տեղահանվածները գտնվում էին ՆԳԺԿ ծառայողների վարչական վերահսկողության տակ, սակայն 1956 թվականին համշենահայերից, ինչպես իրենց հետ տեղահանված այլ ժողովուրդներից, ազատում են վարչական վերահսկողություն, բայց թույլ չեն տալիս վերադառնալ այն բնակավայրերը, որտեղից տեղահանել են։

1982-1984 թվականներին 22 համշենահայ ընտանիք տեղափոխվել է Ղրղզստանից Կրասնոդարի երկրամասի Ապշերոնի շրջան և, մոտավորապես նույն ժամանակ, մեսխ թուրքերի և քրեդերի ընտանիքների հետ տեղափոխվում են Կրասնոդարի երկրամասի Բելորեչենսկի շրջանի Պշեխսկայա ստանիցա։ Արդյունքում միջինասիական ազգամիջյան հակամարտությունը դրդել են շուրջ 200 համշենահայ ընտանիք փախչել Ղրղզստանից Կրասնոդարի երկրամաս։

1980-ականների վերջին Ղազախստանի համշենահայերը խնդրագիր են ուղարկել ԽՍՀՄ կառավարությանը Հայկական ԽՍՀ տեղափոխվելու թույլատվություն ստանալու համար, սակայն այդ դիմումը մերժվել է Մոսկվայի կողմից, քանի որ կենտրոնական իշխանությունը կարծել է, որ մուսուլմանների տեղափոխումը Հայաստան կարող է խնդիրներ առաջացնել տեղի քրիստոնյա բնակչության հետ (չնայած, Հայկական ԽՍՀ տարածքում այդ ժամանակ հարյուր հազարներով բնակվում էին իսլամադավան ադրբեջանցիներ)։

Կրասնոդարի երկրամասում համշենահայերին, ինչպես և մեսխ թուրքերին, չէին գրանցում և չէին տալիս ռուսական անձնագրեր։ 2000 թվականին Ղազախստանից և Ղրղզստանից Կրասնոդարի երկրամաս (հիմնականում Ապշերոնսկի մոտակայք) մի քանի հարյուր համշենահայ փորձել էին պաշտոնապես ճանաչվել տեղական իշխանությունների կողմից, սակայն մերժվել էին։ 

## Տես նաև
* Հակահայկականությունը Ռուսաստանում
* Չեչենների և ինգուշների տեղահանում
* Համշենահայերի ապստամբություն Թուրքիայում
* Ստալինյան հալածանքները Հայաստանում

## Ծանոթագրություններ

Կատեգորիա:1944 ԽՍՀՄ-ում
Կատեգորիա:Էթնիկ զտումներ Եվրոպայում
Կատեգորիա:Բնակչության բռնի տեղափոխում ԽՍՀՄ-ում
Կատեգորիա:Հայ-ռուսական հարաբերություններ
Կատեգորիա:Հալածանքներ ԽՍՀՄ-ում
Կատեգորիա:Ռուսական հատուկ նշանակության զորքերի գործողություններ
Կատեգորիա:Հակահայկականությունը Ռուսաստանում
Կատեգորիա:Զանգվածային սպանություններ Ասիայում
Կատեգորիա:Հանցագործություններ մարդկության դեմ
Կատեգորիա:Ցեղասպանություններ
Կատեգորիա:Համշենցիներ
Համշենահայերի ապստամբություն Թուրքիայում

**Համշենահայերի ապստամբություն Թուրքիայում**, 1970 թվականի հունվարի 16-ին սկսված Թուրքիայի Հանրապետության հյուսիս-արևելքում՝ պատմական Համշենում (հիմնականում Հոպայում, Արդվինում և Օրդույում), տեղի համշենահայ բնակչության ապստամբություն, որի արդյունք հազարից ավել համշենահայ զոհվել է, իսկ ապստամբության առաջնորդները ձերբակալվել են։ Ապստամբների հիմնական պահանջն էր ինքնավարություն ստանալը, ինչպես նաև իրենց՝ համշենահայերին հայ ժողովրդի մաս ճանաչվելը։

## Տես նաև
* Համշենցիներ
* Համշենահայերի բռնի տեղահանում

## Ծանոթագրություններ

Կատեգորիա:1970 Թուրքիայում
Կատեգորիա:Համշենցիներ
Ծովի լռությունը (ֆիլմ, 1949)

**«Ծովի լռությունը»** (), ֆրանսիացի ռեժիսոր Ժան-Պիեռ Մերվիլի 1949 թվականին Ժան Մարսել Բրուլերի («Վերկոր» կեղծանվամբ) համանուն վեպի հիման վրա նկարահանած ֆիլմը։ Սա Ժան-Պիեռ Մելվիլի առաջին գեղարվեստական ֆիլմն է։

1941 թվականին տեղի ունեցող պատմությունը վերաբերում է ֆրանսիացու (Ժան-Մարի Ռոբեն) և նրա զարմուհու (Նիկոլ Ստեֆան) ու գերմանացի լեյտենանտ Վերներ ֆոն Էբրենաքի (Հովարդ Վերնոն) հարաբերություններին, որը Ֆրանսիայի գերմանական օկուպացիայի ժամանակ բռնագրավել էր նրանց տունը։ Ֆիլմն իրականում նկարահանվել է Բրուլերի Փարիզից դուրս գտնվող տանը։

Ֆիլմը բնութագրվել է որպես «հակա-կինեմատոգրաֆիական»՝ լուռ ֆրանսիացու և նրա զարմուհու պատմությունը յուրահատուկ մեթոդով ներկայացնելու շնորհիվ։ Ֆիլմը Մելվիլի Դիմադրության շարժմանը նվիրված շարքից է։

2017 թվականին ֆիլմը ներկայացվել է Ոսկե ծիրան կինոփառատոնի «Հարգանքի տուրք» Ժան-Պիեռ Մելվիլ-100 ծրագրում։

## Դերերում
* Հովարդ Վերնոն
* Նիկոլ Ստեֆան
* Ժան-Մարի Ռոբեն
* Ամի Աառո
* Ժորժ Պատրի

## Նկարահանող խումբ
* Պրոդյուսեր(ներ)՝ Ժան-Պիեռ Մելվիլ, Մարսել Կարտյե
* Ռեժիսոր՝ Ժան-Պիեռ Մելվիլ
* Սցենարի հեղինակ՝	Ժան-Պիեռ Մելվիլ
* Օպերատոր՝ Անրի Դըկաե
* Երաժշտությունը` Էդգար Բիշով
* Հնչյունային ձևավորող`	Ժակ Կառեր

## Ծանոթագրություններ

## Արտաքին հղումներ
* 
* Silence de la mer'' at Turner Classic Movies

## Աղբյուրներ
* Vincendeau, Ginette (2003). Jean-Pierre Melville An American in Paris. British Film Institute. ISBN 0851709494.

Կատեգորիա:1940-ականների ֆրանսիական ֆիլմեր
Կատեգորիա:1949 ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆրանսիական ռազմական ֆիլմեր
Կատեգորիա:Ֆրանսիական ֆիլմեր
Նիկոլայ Սվանիձե

**Նիկոլայ Կառլովիչ Սվանիձե** (, ), վրացական ծագումով խորհրդային և ռուսաստանցի հեռուստալրագրող, պատմաբան, պրոֆեսոր, Ռուսաստանի պետական հումանիտար համալսարանի լրագրության ամբիոնի վարիչ, Ռուսաստանի հեռուստատեսության առաջատար մի շարք ծրագրերի հաղորդավար։

Ռուսաստանի Դաշնության Հանրային պալատի անդամ (2005-2014)։ 2009 թվականից մինչ հանձնաժողովի լուծարումը 2012 թվականին եղել է Ռուսաստանի պատմության կեղծարարության փորձերին հակազդելու վնաս հասցնող շահերի անդամ։ Մոսկվայի հեռուստատեսության և ռադիոհեռարձակման «Օստանկինո» ինստիտուտի դասախոս էր։ Եղել է Ռուսաստանի Դաշնությանը առընթեր քաղաքացիական հասարակության զարգացման և մարդու իրավունքների խորհրդի կազմի մեջ։

Եղել է Ռուսական հրեական կոնգրեսի Հանրային խորհրդի անդամ։

## Ծանոթագրություններ

Կատեգորիա:ԽՍՀՄ պատմաբաններ
Կատեգորիա:Ռուս պատմաբաններ
Կատեգորիա:Մոսկվայի պետական համալսարանի շրջանավարտներ
Կատեգորիա:Ռուս քաղաքական գործիչներ
Կատեգորիա:ՏԷՖԻ մրցանակի դափնեկիրներ
Կատեգորիա:Ռուս հաղորդավարներ
Կատեգորիա:Ռուս լրագրողներ
Կատեգորիա:Պատվո լեգեոնի շքանշանի ասպետներ
Կատեգորիա:Ռուս հասարակական գործիչներ
Կատեգորիա:Ռուսներ վրացական ծագմամբ
Ալբերտայի համալսարան

**Ալբերտայի համալսարան** (), հանրային հետազոտական համալսարան, Կանադայի Ալբերտա նահանգի Էդմոնտոն քաղաքում։ Հիմնադրվել է 1908 թվականին՝ Ալեքսանդր Կամերոն Ռութերֆորդի և Հենրի Մարգշալ Թորինի կողմից։

Համալսարանն ընդգրկում է Էդմոնտոնում գտնվող չորս մասնաճյուղեր, Քեմրոզում գտնվող Օգանեսան քոլեջը և Կալգարիյում աշխատակազմի կենտրոն։ Նախնական հյուսիսային ճամբարը բաղկացած է 150 շենքերից, որոնք ընդգրկում են Հյուսիսային Սասկաչևան գետի հովտի հարավային գոտում գտնվող 50 քաղաքային բլոկներ անմիջապես Էդմոնտոնի մոտ։ Կանադայից և 150 այլ երկրներից 39,000 ուսանողներ մասնակցում են 18 ֆակուլտետների 400 ծրագրերին։

Ալբերտայի համալսարանը Ալբերտայում խոշորագույն տնտեսական ուժ է։ Համալսարանի ազդեցությունն Ալբերտայի տնտեսության վրա գնահատվում է տարեկան 12.3 միլիարդ դոլար կամ մարզի համախառն ներքին արդյունքի հինգ տոկոսը։

## Պատկերասրահ

Պատկեր: Tory Building University of Alberta Edmonton Alberta Canada 02.jpg|Հենրի Մարգշալ Թորինի շինությունը Ալբերտայի համալսարանում
Պատկեր: Rutherford House University of Alberta Edmonton Alberta Canada 03.jpg|Ալեքսանդր Կամերոն Ռութերֆորդ շինությունը, Ալբերտաի համալսարանի ճամբարի հյուսիսային մասում
Պատկեր: University of Alberta Biology Building Pano.jpg|Կենսաբանական գիտությունների շինությունը Ալբերտայի համալսարանում
Պատկեր: Corbett Hall University Of Alberta Edmonton Alberta Canada 08A.jpg|Քորբեթի սրահը Ալբերտայի համալսարանի ճամբարում
Պատկեր: Humanities-Centre-University-of-Alberta-Edmonton-Alberta-Canada-01A.jpg|Հումանիտար կենտրոն Ալբերտայի համալսարանում


## Ծանոթագրություններ

Կատեգորիա:Կանադայի համալսարաններ
Նիկողայոս (կոմիտ)

աջից|մինի|300x300փքս|Մակագրություն Բուլղարիայի պատմության ազգային թանգարանում, որտեղ Նիկողայոսը և թագուհի Հռիփսիմեն հիշատակվում են որպես կայսեր (ցար) Իվան Վլադիսլավի պապ և տատ: Իվանը կայսր Արոնի որդին էր:
Նիկողայոս *կոմիտ* («կոմս»), Բուլղար - &nbsp;ազգությամբ հայ տարածքային կառավարիչ  Բուլղարիայի առաջին կայսրության շրջանում։ Բուլղարական Կոմսաձագերի (Կոմիտոպուլի) կայսերական դինաստիայի հիմնադիրն է։

## Կյանքը
Ըստ Ստեփանոս Տարոնեցու Նիկողայոսի ընտանիքը ծագում է Մեծ Հայքի Դերջանի շրջանից: Ամուսնացած է եղել Աշոտ II թագավորի դուստր Հռիփսիմեի հետ։ Զույգն ունեցել է չորս որդիներ՝ Դավիթը, Մովսեսը և Ահարոնն ու Սամուելը, որոնք միասին հայտնի են իբրև Կոմսաձագեր (Կոմիտոպուլի, հուն.՝ *Kometopouloi*, «կոմսի որդիներ»): 970-ական թվականներին եղբայրները հաջող ապստամբություն են բարձրացնում Բյուզանդական կայսրության դեմ, որ կարճ ժամանակ առաջ նվաճել էր Բուլղարիան։ Մինչ իր եղբայրների մահը Սամուելը մնում է Բուլղարիայի անվիճարկելի առաջնորդը, կառավարելով որպես ցար 996-1014 թվականները:

Ներկայացվածից բացի այլ տեղեկություն չկա Նիկողայոսի մասին։ Նա, հնարավոր է, կառավարել է նաև Սերդիկան կամ, ըստ այլ աղբյուրների, եղել է տեղական կոմսը (ժամանակակից Մակեդոնիայի Հանրապետություն)։

923 թվականին Սամուել արքան Պրեսպա լճի մոտակայքում արձանագրություն է թողել, որում հիշատակում և մեծարում է իր ծնողներին և Դավիթ եղբորը։

## Տոհմածառը

## Գրականության ցանկ

## Աղբյուրներ
* 
* 

Կատեգորիա:10-րդ դարի ծնունդներ
Կատեգորիա:10-րդ դարի մահեր
Կատեգորիա:Կոմսաձագեր
Արտակ Ալեքսանյան (պետական գործիչ)

**Արտակ Գրիգորի Ալեքսանյան** (), հայ պետական գործիչ, տնտեսագետ։

## Կենսագրություն
### Կրթություն
1995-1997 թթ. սովորել է Երևանի թիվ 112 միջնակարգ դպրոցում, 1997-1999 թթ.՝ Նիկոլ Աղբալյանի անվան թիվ 19 միջնակարգ դպրոցում, 2000-2003 թթ.՝ Անգլիայի Royal Russel school դպրոցում, 2005 թվականին ավարտել է Խաչիկ Դաշտենցի անվան թիվ 114 ավագ դպրոցը։ 2005-2009 թթ. սովորել և ավարտել է Հայաստանի պետական տնտեսագիտական համալսարանի բիզնեսի կազմակերպում ֆակուլտետում, 2009-2012 թթ.՝ Երևանի պետական համալսարանի տնտեսագիտության տեսություն ֆակուլտետում։

### Աշխատանքային գործունեություն
2011-2013 թվականներին աշխատել է Մալաթիա-Սեբաստիա վարչական շրջանի ղեկավարի տեղակալ, 2013 թվականից՝ Մալաթիա-Սեբաստիա վարչական շրջանի ղեկավար։

## Պարգևներ
* «Զինված ուժերի» 20-ամյակի հոբելյանական մեդալ, 2012
* Հայաստանի Հանրապետության պաշտպանության նախարարության «Վազգեն Սարգսյան» մեդալ, 2015
* ԼՂՀ նախագահի «Երախտագիտություն» մեդալ, 2017

## Ծանոթագրություններ

Կատեգորիա:Հայ պետական գործիչներ
Կատեգորիա:ՀՊՏՀ շրջանավարտներ
Կատեգորիա:ԵՊՀ շրջանավարտներ
Կատեգորիա:Հայ տնտեսագետներ
Հենրիկ Լիլոյան

**Հենրիկ Ցոլակի Լիլոյան** (), հայ լրագրող, դիվանագետ, պետական գործիչ։

Տիգրան Լիլոյանի հայրը։

## Կենսագրություն
մինի|Հենրիկ Լիլոյանի հուշատախտակը Երևանի Մաշտոցի պողոտայում
Հենրիկ Լիլոյանը ծնվել է 1932 թվականին Երևանում՝ զինվորականի ընտանիքում։ Ավարտել է Երևանի պետական համալսարանը, 1956-1963 թվականներին կատարել է լրագրողական աշխատանք, 1963-1965 թվականներին եղել ՀԿԿ Կենտկոմի հրահանգիչ, ապա՝ Կենտկոմի առաջին քարտուղար Յակով Զարոբյանի օգնական։ 1965-1967 թվականներին սովորել է ասպիրանտուրայում, Մոսկվայում պաշտպանելով ատենախոսություն 20-րդ դարասկզբի (1904-1914) հայ մամուլի պատմությունից, և ստացել պատմական գիտությունների թեկնածուի գիտական աստիճան։ 1967-1970 թվականներին աշխատել է Կենտկոմում՝ որպես միջազգային կապերի սեկտորի վարիչ, ինֆորմացիայի և արտասահմանյան կապերի բաժնի վարիչի տեղակալ։

1989-1991 թվականներին զբաղեցրել է Հայաստանի Ազգային գրադարանի տնօրենի պաշտոնը։

## Երկեր
* Երկրաշարժ։ Ժամանակագրություն / Խմբ. հանձն.՝ Հ. Ց. Լիլոյան ( հանձն. նախագահ) և ուրիշ., ՀԽՍՀ Կուլտ. մինիստ., Երևան։ Լույս, 1989 թվական։
* Շրջափակում ։ Ժամանակագրություն։ (1989 թվականի սեպտեմբերի 14-ից նոյեմբերի 5-ը) / Խմբ. հանձն.՝ Հ. Ց. Լիլոյան ( հանձն. նախագահ) և ուրիշ., Երևան ։ Լույս, 1990։

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:Հայ դիվանագետներ
Կատեգորիա:Հայ լրագրողներ
Կատեգորիա:Հայ պատմաբաններ
Կատեգորիա:Հայ պետական գործիչներ
Կատեգորիա:Հայաստանի ազգային գրադարանի տնօրեններ
Կատեգորիա:Պատմական գիտությունների թեկնածուներ
Սեր 020

**Սեր 020** (Չինարեն։微微一笑很倾城; հայտնի է որպես **One Smile is Very Alluring**), 2016 թվականի չինական հեռուստասերիալ։ Այն նկարահանվել է Գու Մանի նույնանուն վեպի հիման վրա։ Ֆիլմում խաղացել են Յանգ Յանգը և Զենգ Շանգը։ Այն հեռարձակվել է JSTV-ի և Dragon TV-ի կողմից 2016 թվականի օգոստոսի 22-ից մինչև սեպտեմբերի 6-ը։ Շոուն հեռարձակվում է նաև Youku ալիքով, ՅուԹյուբում և DramaFever-ում։

Դրաման հաջողության է հասնում Չինաստանում։ Այն ամենահետաքրքիր ու ժամանակակից չինական ֆիլմերից է, որը առցանց ունեցել է 22 միլիարդ դիտում։

## Սյուժե
Բե Ուեյ Ուեյը քամփուս աստվածուհի է, ով միշտ գերազանցում է ինքն իրեն։ Նա ցանկանում է դառնալ օնլայն խաղերի դիզայներ-ինժեներ։ Նա կրում է Լուեյ Ուեյ  կեղծանունը ինտերնետային Dreaming of Jianghu խաղի մեջ։ Նա խաղի մեջ ամուսնացած է Զենշույ Ուաքսինգի հետ, սակայն նրա հետ ցանկանում է ամուսնանալ լավագույն խաղացող Նիքսիո Նեյը, որպեսզի կարողանան մասնակցել մի քանի մրցումների։ Նորաստեղծ զույգը միանգամից հիթ է դառնում, խաղի մեջ ունենում է շատ արկածներ։ Ուեյ Ուեյը չի էլ մտածում որ իր վիրտուալ ամուսինը իրենց ավագ՝ քոլեջի ուսանող Խյո Նայն է, ով սպորտսմեն և ակադեմիկոս է։ Երբ Ուեյ Ուեյը բացահայտում է նրա ինքնությունը նրանք սիրահարվում են իրար։ Միասին նրանք հաղթահարում են բազմաթիվ խոչընդոտներ, որոնք կանգնած էին իրենց կախարդական հարաբերություններում։

## Դերեր
### Գլխավոր

### Երկրորդական
#### Քինգ համալսարանի ուսանողներ

#### =Ժի Յիի տեխնոլոգիայի մարդիկ

#### Dreaming of Jianghu տեսախաղի հերոսներ

#### Մնացածները

## Սաութրեք
*1. "A Smile is Beautiful" (一笑傾城) - Սայլնս Ուանգ
*2. "One Smile Is Very Alluring" (微微一笑很倾城) - Յանգ Յանգ
*3. "The Next Second" (下一秒) - Zhang Bichen
*4. "A Smile is Beautiful" (一笑倾城) - Բայ Յու, Չույ Հանգ, Վին Ջանգ, Ջանգ Հի և Ջենգ Յիչանգ
*5. "A Little Sweet" (有点甜) - Իլենս Ուանգ, By2
*6. "A Possible Night" (有可能的夜晚) - Յիքո Ջենգ 
*7. "Want to Meet Someone" (想遇见一个人) - Թերեսա Ջենգ
*8. "Dan Qing Ke" (丹青客) [Ghost Story 2] - HITA և Խյո Քու Էռ

## Հասարակության արձագանք
Սերիան առաջին տեղն է զբաղեցրել հեռուստատեսային վարկանիշներում, և դառնում է ամենաշատ փնտրված և քննարկվող թեմաներից մեկը։ Այն Յուկու ալիքում ունեցել է մոտ 22 միլիարդ դիտում և ունեցել է 9.9/10 վարկանիշը։ Դրաման գովասանքի արժանացավ, քանի որ այն շատ շեղված չէ վեպի բովանդակությունի և յուրահատուկ սյոււժեի համար։

Ի տարբերություն հայտնի ֆիլմերի, Սեր 020-ը չի զիջում մնացած ֆիլմերին, իր սյոժեով ու տեսարաններով։

Սերիալից հետո Յանգ Յանգը մոտական 6 ամիսները ընթացքում 13 անգամ հաըտնվում է Vlinkage Celebrity List-ում, է  շատ հայտնի է դառնում։

### Վարկանիշներ

*Այն թվերը որոնք ունեն **<span style="color:կարմիր գույն">red</span>** ամենաբարձր վարկանիշներն են, Այն թվերը որոնք ունեն **<span style="color:կապույտ գույն">blue</span>** ամենացածր վարկանիշներն են։
*Չինաստանում հասարակության վարկանիշների 1%-ը բարձ վարկանիչ է քանի վոր Չինաստանի բնակչությունը շատ է։

## Մրցանակներ և անվանակոչություններ

## Միջազգային հեռարձակում

## Ծանոթագրություններ

Կատեգորիա:Չինական ռոմանտիկ կատակերգական հեռուստասերիալներ
Գդանսկի համալսարան

**Գդանսկի համալսարան** (), հանրային հետազոտական համալսարան Լեհաստանի Գդանսկ քաղաքում։ Համալսարանը հանդիսանում է կաշուբյան լեզվի ուսումնասիրության կարևորագույն կենտրոն։

## Պատմություն
Գդանսկի համալսարանը հիմնադրվել է 1970 թվականին Սոպոտի տնտեսագիտության բարձրագույն դպրոցի (ստեղծվել է 1945 թվականին) և Գդանսկի կրթության քոլեջի (ստեղծվել է 1946 թվականին) միավորման արդյունքում։ Այսօր Գդանսկի համալսարանը Լեհաստանի Պոմերանյան վոյեվոդության հյուսիսային շրջանի ամենամեծ բարձրագույն ուսումնական հաստատությունն է։

thumb|Գդանսկի համալսարանի կառավարման ֆակուլտետ
thumb|Սոցիալական գիտությունների ֆակուլտետ
thumb|Օրենքի և վարչարարության ֆակուլտետ

## Անձնակազմ
* Պրոֆեսորներ՝ 282
* Հաբիլիտացիոն դոկտորներ՝ 171
* Ավագ դասախոսներ՝ 640
* Դասախոսներ (ընդամենը)՝ 1700
* Ամբողջ անձնակազմ՝ 2,964

Հայտնի դասախոսներ՝
* Ռիշարդ Հորոդեցկի
* Մարեկ Ժուկովսկի

## Ուսանողների թիվը
* Ցերեկային ուսուցում՝ 15151
* Երեկոյան ուսուցում՝ 3753
* Հեռակա ուսուցում՝ 10884
* Դոկտորական հետազոտություններ՝ 1609
* Ընդամենը՝ 27233

## Ուսուցման մակարդակներ
* Կարճ / միջին բուհական մակարդակի որակավորում
* Բուհական առաջին մակարդակի վերջնական որակավորում
* Ընդլայնված / հետբուհական կրթություն
* Դոկտորական
* Բարձրագույն / հետբուհական դոկտորական աստիճան

## Դիպլոմներ և աստիճաններ
* Բակալավր՝ (B.A.)
* Մագիստրոս՝ (M.A.)
* Դոկտոր՝ (Dr)
* Հաբիլիտացիոն դոկտոր՝ (Dr hab.)

## Միջազգային համագործակցություն
* Կոպենհագենի բիզնես դպրոց - Դանիա
* Հիրոսիմայի համալսարան - Ճապոնիա
* Լյովենյան կաթոլիկ համալսարան - Բելգիա
* Lumière University Lyon 2 - Ֆրանսիա
* Անտվերպենի համալսարան - Բելգիա
* Ներքին Բեյրայի համալսարան - Պորտուգալիա
* Բրեմենի համալսարան - Գերմանիա
* Լինչոպինգի համալսարան - Շվեդիա
* Մեսինայի համալսարան - Իտալիա
* Պլիմուտի համալսարան - Միացյալ Թագավորություն
* Ռոստոկի համալսարան - Գերմանիա
* Տուրկուի համալսարանրան - Ֆինլանդիա
* Վաշինգտոնի համալսարանի ծովային հարցերի դպրոց (SMA) - ԱՄՆ
* Մոսկվայի Մ. Ա. Շոլոխովի անվան հումանիտար պետական համալսարան - Ռուսաստան
* Վերին Ավստրիայի կիրառական գիտությունների համալսարան - Ավստրիա

## Ֆակուլտետներ
* Կենսաբանության ֆակուլտետ
* Քիմիայի ֆակուլտետ
* Տնտեսագիտության ֆակուլտետ
* Պատմության ֆակուլտետ
* Լեզուների ֆակուլտետ
* Իրավունիք և վարչարարության ֆակուլտետ
* Կառավարման ֆակուլտետ
* Մաթեմատիկայի, ֆիզիկայի և ինֆորմատիկայի ֆակուլտետ
* Օվկիանոսագիտության և աշխարհագրության ֆակուլտետ
* Հասարակագիտության ֆակուլտետ
* Կենսատեխնոլոգիայի միջհամալսարանական ֆակուլտետ (Գդանսկի բժշկական համալսարանի հետ համատեղ) ֆակուլտետ

## Ծանոթագրություններ

## Արտաքին հղումներ
* Համալսարանի կայք 

Կատեգորիա:1970 հիմնադրումներ
Կատեգորիա:Գդանսկի համալսարան
Կատեգորիա:Լեհաստանի համալսարաններ
Կատեգորիա:1970 հիմնադրումներ Լեհաստանում
Սպիտակ փիղը (հեքիաթ)

**Սպիտակ փիղը**, հնդկական ժողովրդական հեքիաթ։

## Սյուժե
Հեքիաթը պատմում է Հիմալայների ստորոտում ապրող մի սպիտակ փղի մասին։ Ըստ սյուժեի, փիղը մի կույր և ծեր մայր ուներ։ 
Սպիտակ փիղն ամեն օր գնում էր անտառ և համեղ պտուղներ էր հավաքում իր մոր համար ու տալիս ընկերներին, որ տանեն մորը։ Սակայն ընկերներն իրենք էին ուտում հավաքածը։ Փիղը հեռանում է իր ընկերներից և իր մորը տանում է Քանդորանա լեռը։ 
Մի օր փիղն անտառում հանդիպում է մի մոլորված մարդու և օգնում է նրան դուրս գալ անտառից։ Մարդը, հասնելով Բենարես, տեղի թագավորին խորհուրդ է տալիս գտնել ու իր պալատ բերել սպիտակ փղին։ Փղորսները գտնում են փղին, և նա, չցանկանալով վնասել մարդկանց, թույլ է տալիս իրեն բռնել ու տանել թագավորի պալատ։ Այնտեղ փիղը հրաժարվում է որևէ ուտելիքից և թագավորին պատմում է իր տխրության պատճառը։ Իմանալով ծեր մոր մասին` թագավորը թույլ է տալիս փղին գնալ նրա մոտ։

Փիղը վերադառնում է և խնամում իր ծեր մորը մինչև իր կյանքի վերջը։ Երբ սպիտակ փիղը մահանում է, թագավորը նրա պատվին հուշարձան է կառուցում և ամեն տարի լճի ափին, հուշարձանի մոտ մարդիկ տոնախմբություն են կազմակերպում։

## Կերպարներ
* Սպիտակ փիղ 
* Թագավոր
* Փղի ծեր մայր 
* Փղի ընկերներ 
* Մոլորված մարդ
* Փղորսներ

## Տերմինի կիրառում
Սպիտակ փիղ տերմինն ունի նաև այլ կիրառություններ։ Այն անգլիական թևավոր խոսք է (), նշանակում է կարողություն, որը պահելու համար տերը ծախսեր է անում, սակայն փոխարենը որևէ օգուտ չի ստանում։ 
Փղի կերպարն առհասարակ հաճախ է հանդիպում հնդկական հեքիաթներում, ֆիլմերում, տարբեր ստեղծագործություններում։

## Ծանոթագրություններ

## Արտաքին հղումներ
* Белый слон

Կատեգորիա:Հեքիաթներ
Թե ինչու նապաստակը միս չի ուտում (հեքիաթ)

**Թե ինչու նապաստակը միս չի ուտում**, լեհական ժողովրդական հեքիաթ։

## Սյուժե
Կար ժամանակ, որ ոչ միայն նապաստակը, այլ աղվեսն էլ միս չէր ուտում։ Մի օր աղվեսին մոտենում է գայլն ու առաջարկում, որ աղվեսը նրա մոտ աշակերտ լինի, նույնպես միս ու լյարդ ուտի, աղվեսն էլ համաձայնվում է։ Միասին մի մարգագետին են գնում ու տեսնելով, որ այդտեղ մի ձի է արածում,
թաքնվում են թփերի հետևում։ Գայլն աղվեսին մի քանի հարց է տալիս ու ասում, որ արդեն հարձակվելու ճիշտ ժամանակն է։ Միասին հարձակվում են ձիու վրա ու հոշոտում նրան։ Դրանից հետո գայլն ու աղվեսը հարձակվում են ոչխարի, կովի վրա, և աղվեսը մտածելով, որ արդեն միայնակ կարող է որսի գնալ, հեռանում է գայլից։ Գնում է, տեսնում նապաստակը մարգագետնում բողբոջ է ուտում, նրան ասում է, որ միսն ավելի համեղ է, և ուտելիս էլ ուժ է տալիս, և եթե նապաստակն էլ միս ուտեր, ամենահզոր ու ուժեղ շնից էլ ուժեղ կլիներ։ Աղվեսն առաջարկում է, որ նապաստակը նրա աշակերտը դառնա, նապաստակն էլ համաձայնվում է։ Միասին մի դաշտ են գնում ու տեսնելով, որ դաշտում մի ձի է արածում, թաքնվում են թփերի հետևում։ Աղվեսը նապաստակին մի քանի հարց է տալիս, հետո նրանք միասին հարձակվում են ձիու վրա, բայց քանի որ ձին աղվեսին նկատած է լինում, պատրաստ կանգնում ու սպասում է աղվեսին, և երբ աղվեսը հարձակվում է ձիու վրա, ձին իր սմբակներով այնպես է աղվեսին հարվածում, որ աղվեսի շունչը միանգամից փչում է։ Նապաստակը դա տեսնելով վախից դողալով մտածում է, որ ավելի լավ է` նա ամբողջ կյանքում բողբոջ ու խոտ ուտի, քան թե` ճակատը սմբակի բաժին դառնա, և այդ օրվանից նապաստակը մսի համը ոչ մի գնով չի ուզում փորձել։

## Կերպարներ
* Նապաստակ
* Աղվես
* Գայլ
* Ձի

## Ծանոթագրություններ

## Արտաքին հղումներ
* Почему заяц мяса не ест — польская народная сказка
* Почему заяц мяса не ест 

Կատեգորիա:Լեհական հեքիաթներ
Պերսոնա նոն գրատա (ֆիլմ, 2005)

**Պերսոնա նոն գրատա** (, ), ռեժիսոր Քշիշտոֆ Զանուսիի 2005 թվականին նկարահանած դրամատիկական ֆիլմ։

2006 թվականին ներկայացվել է Ոսկե ծիրան կինոփառատոնի «Խաղարկային ֆիլմերի մրցույթ» ծրագրում։

## Սյուժե
Ֆիլմի գլխավոր հերոսը՝ Ուրուգվայում Լեհաստանի դեսպան և նախկին դավանափոխ Վիկտորը (Զբիգնև Զապասևիչ), թաղում է իր սիրելի կնոջը` Ելենային (Հալինա Գոլյանկո) իր հարենիքում։ Նա փորձում է պարզել, թե արդյոք կինը սիրավեպ է ունեցել իր վաղեմի ռուս ընկերոջ` Օլեգի (Նիկիտա Միխալկով) հետ, որն այժմ զբաղեցնում է Ռուսաստանի փոխարտգործնախարարի պաշտոնը։ Սակայն նա կարող է դա պարզել միայն Ուրուգվայ վերադառնալուց հետո. որոշ ժամանակ անց Օլեգը նույնպես կժամանի այնտեղ՝ Ուրուգվայի ուղղաթիռների մատակարարման պայմանագիր կնքելու համար, ինչին հավակնում է նաև Լեհաստանը։

## Դերերում

## Պարգևներ և անվանակարգեր
* **2005 թ. - Լեհական կինոփառատոն**
** Երկրորդ պլանի լավագույն դերասան՝ Եժի Շտուր
** Լավագույն երաժշտություն՝ Վոյցեխ Կիլյար
** Լավագույն մոնտաժ՝ Վանդա Զեման
** Լավագույն հնչյուն

### Անվանակարգեր
* **2005 թ. - [[Վենետիկի կինոփառատոն]]**
** Գլխավոր մրցանակաբաշխություն

## Նկարահանող խումբ
* Պրոդյուսեր(ներ)՝Քշիշտոֆ Զանուսսի
* Ռեժիսոր՝ Քշիշտոֆ Զանուսի
* Սցենարի հեղինակ(ներ)՝ Քշիշտոֆ Զանուսի
* Օպերատոր՝ Էդվարդ Կլոշինսկի
* Երաժշտությունը` Վոյչեխ Կիլյար
* Հնչյունային ձևավորող`	Վեսլավ Զնիկ
* Մոնտաժող`	Վանդա Զեման

## Ծանոթագրություններ

## Արտաքին հղումներ
* «Персона нон грата» на filmpolski.pl

Կատեգորիա:2005 դրամա ֆիլմեր
Կատեգորիա:2005 ֆիլմեր
Կատեգորիա:Լեհական դրամա ֆիլմեր
Կատեգորիա:Լեհական ֆիլմեր
Կատեգորիա:Լեհերեն ֆիլմեր
Կատեգորիա:Մոսկվայում նկարահանված ֆիլմեր
Պերսոնա նոն գրատա (այլ կիրառումներ)

**Պերսոնա նոն գրատա** եզրը կարող է վերաբերել՝

* Persona Non Grata, «անցանկալի անձ», գործածվում է դիվանագիտությունում հատուկ և օրինականորեն սահմանված նշանակությամբ։
* Պերսոնա նոն գրատա (ֆիլմ, 2005), ռեժիսոր Քշիշտոֆ Զանուսիի 2005 թվականին նկարահանած դրամատիկական ֆիլմ։
* Պերսոնա նոն գրատա (ֆիլմ, 2003), ռեժիսոր Օլիվեր Սթոունի 2003 թվականին նկարահանած վավերագրական ֆիլմ։
(Everything I Do) I Do It for You

**«(Everything I Do) I Do It for You»,** կանադացի երգիչ, կիթառահար և երգահան Բրայան Ադամսի երգը, որը թողարկվել է 1991 թվականի հունիսի 18-ին «Ռոբին Հուդ։ Գողերի արքայազնը» ֆիլմի սաունդթրեքից։ Երգի հեղինակներն են Բրայան Ադամսը, Մայքլ Քեյմենը, Ռոբերտ Ջոն «Մաթ» Լանգը, իսկ պրոդյուսերն է Ռոբերտ Ջոն «Մաթ» Լանգը։ Համացանցում տեսահոլովակի դիտումների թիվը գերազանցել է 200 միլիոնը, իսկ Միացյալ Նահանգներում սինգլի վաճառքը գերազանցել է 4 միլիոնը։ 1992 թվականին երգն արժանացել է «Գրեմմի» մրցանակին Best Song Written for Visual Media անվանակարգում, ինչպես նաև առաջադրվել է մի շարք այլ մրցանակների, այդ թվում՝ «Օսկարի» *Ֆիլմի լավագույն երգ* անվանակարգում։

## Պատմություն
«(Everything I Do) I Do It for You» երգը ռեկորդ է սահմանել Մեծ Բրիտանիայի հիթ-շքերթի առաջին հորիզոնականում գտնվելու ժամանակով՝ 16 շաբաթ գլխավորելով UK Singles Chart հիթ-շքերթը 1991 թվականին։ Երգը նաև 7 շաբաթ զբաղեցրել է ամերիկյան Billboard Hot 100 հիթ-շքերթի առաջին հորիզոնականը և 9 շաբաթ կանադական Canadian Singles Chart հիթ-շքերթի առաջին հորիզոնականը։ *Billboard* ամսագիրը երգը տեղադրել է 1991 թվականի ամփոփիչ հիթ-շքերթի № 1 հորիզոնականում։ Աշխարհում վաճառվել է սինգլի ավելի քան 15 մլն օրինակ, և այն ընդգրկվել է բոլոր ժամանակների համաշխարհային բեսթսելլերների ցանկում։

Երգի պաշտոնական երաժշտական տեսահոլովակը բեմադրել էր Julien Temple-ը։ Համերգային տեսահոլովակը նկարահանվել է Andy Morahan-ի կողմից։

Բրայան Ադամսը, Մայքլ Քեյմենը և Ռոբերտ Ջոն Լանգն արժանացել են Grammy Award for Best Song Written Specifically for a Motion Picture or Television մրցանակի որպես համահեղինակներ և առաջադրվել Գրեմմի մրցանակի «Տարվա լավագույն ձայնագրություն» անվանակարգում «Գրեմմիի» 34-րդ մրցանակաբաշխության ժամանակ։ Այն ներկայացվել է նաև «Օսկար» մրցանակի *Ֆիլմի լավագույն երգ* անվանակարգում, սակայն զիջել է «Beauty and the Beast» երգին։

## Հիթ-շքերթներ
### Շաբաթական հիթ-շերթներ

### Տարեվերջյան հիթ-շքերթներ

### Հավաստագրումներ

|-

## Ծանոթագրություններ

## Արտաքին հղումներ
* 

Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Բրայան Ադամսի երգեր
Սերխիո Գոնսալես

**Սերխիո Գոնսալես Սորիանո** (; ), իսպանացի ֆուտբոլիստ, կիսապաշտպան, մարզիչ։

## Կարիերա
### Ակումբային
Գոնսալեսն իր հայրենի քաղաքի «Օսպիտալետ» ակումբի սան է։ 1994 թվականին սկսել է հանդես գալ թիմի հիմնական կազմում՝ խաղալով Սեգունդա Բ-ում։ Հաջորդ տարի նա տեղափոխվել է «Էսպանյոլի» պահեստային թիմ՝ «Էսպանյոլ Բ»։ Ակումբի կազմում անցկացրած 3 տարվա ընթացքում նա մասնակցել է 100 խաղի և խփել 11 գոլ։ 1998 թվականին տեղափոխվել է «Էսպանյոլ», որի հետ 1999/2000 մրցաշրջանում նվաճել է Իսպանիայի գավաթ։ «Էսպանյոլի» կազմում նա անցկացրել է ընդհանուր առմամբ 107 խաղ և խփել 10 գոլ։ Դրանից հետո նա մեկնել է Գալիսիա՝ խաղալով «Դեպորտիվոյի» կազմում։ Այդ թիմի հետ նա նվաճել է Իպանիային գավաթը և Իսպանիայի Սուպերգավաթը։ Պաշտոնական տարբեր մրցաշարերում նա «Դեպորտիվոյի» կազմում մասնակցել է 306 խաղի և խփել 29 գոլ։ 2010 թվականին տեղափոխվել է «Լևանտե»։

### Միջազգային
Իսպանիայի հավաքականի կազմում Սերխիո Գոնսալեսը մասնակցել է 11 խաղի։ Հանդես է եկել 2002 թվականի աշխարհի առաջնությունում, որտեղ իսպանացիները հասել են մինչև քառորդ եզրափակիչ՝ պարտվելով Հարավային Կորեային։ Այդ մրցաշարում Գոնսալեսը մասնակցել է 1 խաղի՝ Հարավաֆրիկյան Հանրապետության հավաքականի հետ հանդիպման 53-րդ րոպեին փոխարինելով Դավիդ Ալբելդային։

1998 թվականից մինչև 2018 թվական խաղացել է նաև Կատալոնիայի հավաքականում։ Ռեկորդ է սահմանել անցկացրած խաղերի թվով։ Ընդհանուր առմամբ անցկացրել է 16 խաղ և խփել 2 գոլ։ Արգենտինայի հավաքականի դեմ ընկերական խաղում գրավել է հակառակորդի դարպասը տուգանայինից։

### Մարզչական
Խաղացողի կարիերան ավարտելուց հետո Սերխիո Գոնսալեսն ընդգրկվել է «Էսպանյոլ Բ»-ի մարզչական շտաբում, իսկ 2013 թվականին դարձել է թիմի գլխավոր մարզիչ։ 2014 թվականի մայիսի 27-ին Սերխիո Գոնսալեսը փոխարինել է Խավիեր Ագիրեին «Էսպանյոլի» գլխավոր մարզչի պաշտոնում։ Ճանաչվել է Կատալոնիայի լավագույն մարզիչ 2014/2015 մրցաշրջանում, սակայն հեռացվել է պաշտոնից 2015 թվականի դեկտեմբերի 14-ին՝ չնայած նրան, որ ակումբը միջին տեղ էր զբաղեցնում մրցաշարային աղյուսակում։

## Ձեռքբերումներ
**«[[Էսպանյոլ (ֆուտբոլային ակումբ)|Էսպանյոլ]]»**

* Իսպանիայի գավաթակիր - 1999/00

**«[[Դեպորտիվո Լա Կորունյա|Դեպորտիվո]]»**

* Իսպանիայի գավաթակիր - 2001/02
* Իսապնիայի Սուպերգավաթակիր - 2002

## Ծանոթագրություններ

## Արտաքին հղումներ
* 

Կատեգորիա:Դեպորտիվո Լա Կորունյայի ֆուտբոլիստներ
Կատեգորիա:Էսպանյոլի ֆուտբոլիստներ
Կատեգորիա:Իսպանացի ֆուտբոլային մարզիչներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լևանտեի ֆուտբոլիստներ
Կատեգորիա:Կատալոնիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Զբիգնև Զապասևիչ

**Զբիգնև Յան Զապասևիչ** (, ), լեհ դերասան, ռեժիսոր, մանկավարժ։

## Կենսագրություն
Զբիգնև Զապասևիչը ծնվել է 1934 թվականին Վարշավայում։ 1951-1952 թվականներին սովորել է Վարշավայի պոլիտեխնիկական ինստիտուտում, 1956 թվականին ավարտել է Վարշավայի թատերական ակադեմիան (): 1969 թվականից դասավանդել է նույն ակադեմիայում (1987 թվականից՝ պրոֆեսոր)։
 
Առաջին անգամ հանդես է եկել «Երիտասարդ Վարշավա» թատրոնում՝ «Երեկ երեկոյան» ներկայացման մեջ խաղալով Էվարիստ Գալուի դերը (1956 թ.): Ֆիլմերում սկսել է նկարահանվել 1963 թվականից։ Խաղացել է Վալերիյան Բորովչիկի, Անջեյ Վայդայի, Քշիշտոֆ Զանուսիի, Քշիշտոֆ Կիշլովսկու ֆիլմերում։ Մահացել է 2009 թվականի հուլիսի 14-ին Վարշավայում։ Թաղված է Պովոնզկի ռազմական գերեզմանատանը։

Դերասանուհի Օլգա Սավիցկայի ամուսինն է։

## Ֆիլմագրություն

## Պարգևներ
* Լեհաստանի վերականգնան շքանշանի ասպետ
* Մշակույթում վաստակի համար մեդալ
* «Ժողովրդական Լեհաստանի 30-ամյակ» մեդալ
* «Երկրի պաշտպանական ծառայությունների համար» ոսկե մեդալ
* Լեհաստանի մշակույթի վաստակավոր գործիչ

## Ծանոթագրություններ

## Արտաքին հղումներ
* Актёр на сайте filmpolski.pl 
* Фотографии на сайте fototeka.fn.org.pl

Կատեգորիա:Լեհ դերասաններ
Կատեգորիա:Լեհ մանկավարժներ
Կատեգորիա:Լեհ ռեժիսորներ
Կատեգորիա:Լեհ կինոռեժիսորներ
Կատեգորիա:Թատերական ռեժիսորներ
Կատեգորիա:Թատրոնի դերասաններ
Ստալինյան բռնաճնշումները Ադրբեջանում

[180px|thumb|Ադրբեջանական ԽՍՀ «գնդակահարման ցուցակները» («ԽՍՀՄ Գերագույն դատարանի Զինվորական կոլեգիայի կողմից դատապարտման ենթակա անձանց ցանկ»): [Իոսիֆ Ստալին|Ստալինի, Կագանովիչի և Մոլոտովի ստորագրությունները: 1937 սեպտեմբեր:]]
**Ստալինյան բռնաճնշումները Ադրբեջանում** (), 1920-1950-ականներին Ադրբեջանական ԽՍՀ-ում տեղի ունեցած քաղաքական զանգվածային բռնաճնշումներ, որոնք ընդգրկել են Ադրբեջանական ԽՍՀ ողջ բնակչությունը, այդ թվում հանրապետության ղեկավարներին, հոգևորությանը, մտավորականությանը և ունևոր գյուղացիներին։ Բռնաճնշումները ընդգրկում էին հակահեղափոխական գործունեության, լրտեսության, հակախորհրդային քարոզչության կասկածանքով մարդկանց հետապնդումները, ինչպես նաև գույքի պետականացմանը, բնակչության բռնի տեղահանմանը խոչընդոտող կուլակների հետապնդումները։

Բռնաճնշումները, որոնք գագաթնակետին էին հասել 1937-1938 թվականներին (Մեծ տեռոր, կամ եժովշչինա), իրականացվում էին ՆԳԺԿ մարմինների մասնակցությամբ համաձայն վերադաս մարմինների հրահանգների։ Դրանք իրականացվել են Միր Ջաֆար Բաղիրովի օրոք, ով քսա տարի ղեկավարել է Ադրբեջանը։ Իր անունը խորհրդային գրականության մեջ ասոցացվում էր սովորաբար 1930-ականների զանգվածային բռնաճնշումների հետ և ան, որպես կանոն, նման աշխատություններում հանդես էր գալիս որպես Ադրբեջանում 1937-1938 թվականների բռնաճնշումների առաջատար նախաձեռնող։ Տեղի ունեցածի համար Բաղիրովի պատասխանատվության աստիճանի գնահատականը վերակառուցման և դրան հաջորդող ժամանակաշրջանի գրականությունը այդպես էլ չի մտցրել։ Շվեդ քաղաքագետ Սվանտե Քորնելն անվանել է Բաղիրովին «ադրբեջանցի Ստալին», իսկ խորհրդային և ռուս փիլիսոփա և պատմաբան Դմիտրի Ֆուրմանը անվանել է Բաղիրովին «ադրբեջանցի Բերիա»։

## Տես նաև
* Ստալինյան բռնաճնշումները Հայաստանում

## Ծանոթագրություններ

Կատեգորիա:Ադրբեջանական ԽՍՀ
Կատեգորիա:1920-ականներ Ադրբեջանում
Կատեգորիա:1930-ականներ Ադրբեջանում
Կատեգորիա:1940-ականներ Ադրբեջանում
Կատեգորիա:1950-ականներ Ադրբեջանում
Կատեգորիա:Հալածանքներ ԽՍՀՄ-ում
Կատեգորիա:Ստալինյան բռնաճնշումները Ադրբեջանում
Լաուրա Գրուսենեկեն

**Լաուրա Գրուսենեկեն** (, ), բելգիացի երգչուհի և երգահան։ Նա է ներկայացրել Բելգիան Եվրատեսիլ 2018 մրցույթում։ Հայտնի է նաև SENNEK կեղծանվամբ։

## Կենսագրություն
Լաուրան սկսեց իր կարիերան, AKS-ի դուբստեպ խմբում, որտեղ նա միավորեց հոգու գեղեցիկ տարրերը՝ փոփ երաժշտության հետ

Նա վոկալով զբաղվել է Լևենում գտնվող Het Depot երաժշտական կենտրոնում :

2014 թվականին նա դուետով հանդես է եկել Օզարք Հենրիի հետ, նրա հետ մասնակցելով բազմաթիվ երաժշտական փառատոներին։
Ավելի ուշ Ալեքս Քալլիի հետ միասին հանդես է եկել հայտնի բելգիական Hooverphonic խմբում, որպես խմբի անդամ, և խմբի հետ միասին ձայնագրել է «Gravity» երգը։

## Սինգլեր
* 2017 - «Kaleidoscope»
* 2017 - «Butterfly»
* 2018 - «A Matter Of Time»

## Ծանոթագրություններ

## Արտաքին հղումներ
* 

Կատեգորիա:21-րդ դարի երգչուհիներ
Կատեգորիա:Ապրիլի 30 ծնունդներ
Կատեգորիա:Բելգիայի մասնակիցները Եվրատեսիլ երգի մրցույթում
Կատեգորիա:Բելգիացի երգիչներ
Կատեգորիա:Երաժիշտներ այբբենական կարգով
Մարտինա Բարտա

**Մարտինա Բարտա** (, ), չեխ ջազ երգչուհի և երաժիշտ։ Ինչպես նաև վոկալիստ, տիրապետում է նաև մի քանի նվագարանի։ Մարտինան 4 To The Bar ջազային խմբի անդամներից էր։

2017 թվականի փետրվարին նա ստացավ իրավունք ներկայացնելու Չեխիայի հանրապետությունը Եվրատեսիլ 2017 երգի մրցույթում «My Turn» երգով։ Չավոք նա չկարողացավ հասնել եզրափակիչ։

## Սկավառակագրություն
### Սինգլեր

## Ծանոթագրություններ

## Արտաքին հղումներ
* 

Կատեգորիա:21-րդ դարի երգչուհիներ
Կատեգորիա:Եվրատեսիլ 2017 երգի մրցույթի մասնակիցներ
Կատեգորիա:Չեխ երաժիշտներ
Կատեգորիա:Չեխ երգչուհիներ
Կատեգորիա:Չեխիայում ծնվածներ
Լուիզա Բրիլի

**Լուիզա Բրիլի** (), հայտնի է նաև որպես Լու Բրիլի (, ), բրիտանացի դերասանուհի, բանաստեղծ և լրագրող, առավել հայտնի է որպես պաթոլոգոանատոմ Մոլի Հուպեր՝ Շերլոկ հեռուսասերիալից։

## Կենսագրություն
Լուիզա Բրիլին ծնվել է 1979 թվականի մարտի 27-ին, Նորթհեմփթոն քաղաքում։ Դպրոցը ավարտելուց հետո ընդունվել է Քեմբրիջի համալսարան, որտեղ սովորել է պատմություն։ Ավելի ուշ Լուիզա Բրիլին սովորել է Նյու Յորքում, Լի Ստրասբերգի թատրոնի և կինոյի համալսարանում, որտեղ սովորել է դերասանական արվեստ։ Նա նաև դասեր է առել կատակերգու Ֆիլիպ Գոլյեից։

### Կարիերան թատրոնում
Թատրոնում Լուիզա Բրիլին բեմել է 2001 թվականին, որտեղ, Ռոյալ-քորթ լոնդոնյան թատրոնի Sliding With Suzanne ներկայացման ժամանակ կատարել է 14-ամյա Սոֆիի դերը։ 2005 թվականին նա ներկայացել է նաև Թոմ Սթոպարդի «Արկադիա» ներկայացումում, որը տեղի է ունեցել Օլդ Վիք թատրոնում։

Լուիզա Բրիլին ներկայացել է նաև «Փոքրիկ Նել», «Հորեղբայր Վանյա», «Տրոյական կանայք» ներկայացումներում։

### Կարիերան կինոյում
Լուիզա Բրիլիի դեբյուային ֆիլմը հանդիսանում է «Աղետ» հեռուստասերիալը, որտեղ նա կատարել է բուժքրոջ դերը։ 2005 թվականին նա Չարլզ Դիքենսի «Սառը տուն» վեպի էկրանիզացիայում կատարել է Ջուդի Սմոլվիդի դերը։

2010 թվականին Լուիզա Բրիլիին առաջարկվել է կատարել պաթոլոգոանատոմ Մոլի Հուպերի դերը Շերլոկ հեռուստասերիալում։ Պլանավորվել էր, որ նրա հերոսուհին հայտնվելու էր միայն առաջին սերիայում, բայց հեռուստադիտողներին այնքան դուր եկավ նրա դերը, որ նրա հերոսուհուն որոշեցին չհեռացնել հեռուստասերիալից։

2012 թվականին BBC 2 հեռուստաալիքը սկսեց ցուցադրել փաստագրական ֆիլմ Չարլզ Դիքենսի մասին, որը կոչվում էր The Charles Dickens Show, որտեղ Լուիզա Բրիլին կատարել է մի քանի դերեր, նաև եղել է սերիալի պրոդյուսերը և համասցենարիստը։

2013 թվականին թողարկվեց «Հայր Բրաունը» հեռուստասերիալը, որը 1950-ական թվականների բրիտանական հեռուստասերիալի ռեմեյքն է, որտեղ Բրաունի դերը կատարել է Էլենոր Նայթը։

## Ֆիլմագրություն

## Դերերը թատրոնում

## Ծանոթագրություններ

## Արտաքին հղումներ
* Պաշտոնական կայք 
* Լուիզա Բրիլի *Spotlight* կայքում
* Լուիզա Բրիլի *United Agents* կայքում
* Լուիզա Բրիլի BBC կայքում

Կատեգորիա:21-րդ դարի անգլիացի դերասանուհիներ
Կատեգորիա:Անգլիացի բանաստեղծուհիներ
Կատեգորիա:Անգլիացի լրագրողներ
Կատեգորիա:Անգլիացի կինոդերասանուհիներ
Կատեգորիա:Անգլիացի հեռուստատեսային դերասանուհիներ
Կատեգորիա:Անգլիացի պրոդյուսերներ
Կատեգորիա:Անգլիացի սցենարիստներ
Կատեգորիա:Թատրոնի դերասանուհիներ
Կատեգորիա:Քեմբրիջի համալսարանի շրջանավարտներ
Ստանիսլավ Դոբոշիվիչ

**Ստանիսլավ Դոբոշիվիչ** (, ), լեհ գրող, մանկավարժ։ Ծնվել է Լեհաստանի Մակուվ Մազովեցկի քաղաքում։ «Մաութհաուզեն-Գուզեն համակենտրոնացման ճամբար» մոնումենտալ մենագրության հեղինակն է։ Լեհաստանի երկրորդ հանրապետության ինտերբելումում եղել է դպրոցի ուսուցիչ։ Ձերբակալվել է 1940 թվականի ապրիլին Լեհաստանում գերմանական AB Action-ի ընթացքում և ուղարկվել է Դախաու համակենտրոնացման ճամբար, այնուհետև՝ Մաութհաուզեն, որտեղ մնացել է պատերազմի ամբողջ ընթացքում։

Պատերազմից հետո վերսկսել է իր մանկավարժական գործունեությունը և դարձել այդ ճամբարի նախկին բանտարկյալների Մաութհաուզեն ակումբի լեհական բաժանմունքի նշանավոր անդամներից մեկը։ Ստանիսլավ Դոբոշիվիչը սկսել է նյութեր հավաքել համակենտրոնացման ճամբարի վերաբերյալ իր հետագա գրքի համար։ Նա հրապարակել է չորս գիրք ճամբարի պատմության մասին, որոնցից յուրաքանչյուրը նվիրված է կյանքի տարբեր բնագավառի։

Մահացելէ 2007 թվականին 96 տարեկանում։ Ունեցել է երկու որդի։

## Գրականություն
* Karol K. Czejarek. Karol Czejarek poleca: Gwara Makowa Mazowieckiego i okolic, „Pułtuska Gazeta Powiatowa”, Grzegorz Gerek (red.nacz.), Pułtusk: Pułtusk-Press, 29 listopada 2011, ISSN 1508-4078, BWC 2004/229.
* Piotr P. Filipkowski. StanisławS. Dobosiewicz StanisławS., Świadkowie - Stanisław Dobosiewicz, [w:] Archiwum Historii Mówionej [online], 8 czerwca 2002 [dostęp 2015-05-11].
* Bogdan B. Hillebrandt. (ed.), Postępowe organizacje młodzieżowe w Warszawie: 1864-1976, Warszawa: PWN, 1988, s. 323, , PB 1988/6106.  
* Tadeusz T. Kowalski. Kształtowanie się szkolnictwa powiatu pułtuskiego w latach 1944-1946, BenonB. Dymek (red.), „Rocznik Mazowiecki”, 19, Warszawa: Mazowieckie Towarzystwo Naukowe, 2007, s. 174-192, ISSN 0080-3529 [dostęp 2015-05-27].   
* Sergiusz S. Minorski. Czas przed burzą, Warszawa: Nasza Księgarnia, 1973, PB 1974/1520.  
* Zbigniew Z. Wlazłowski. Przez kamieniołomy i kolczasty drut, Kraków: Wydawnictwo Literackie, 1974, s. 184, PB 1974/7600.

## Ծանոթագրություններ

Կատեգորիա:Լեհ մանկավարժներ
Կատեգորիա:Լեհ գրողներ
Կատեգորիա:Վարշավայի համալսարանի շրջանավարտներ
Կատեգորիա:Երկարակյացներ
Շաբադին (Զանգեզուրի գավառ)

**Շաբադին**, գյուղ Ելիզավետպոլի նահանգի Զանգեզուրի գավառում։ Գտնվում էր Ղափանի ոստիկանական շրջանում Քաջարան գյուղից արևմուտք, Ողջի գետի ձախ կողմում։

## Պատմություն
Հետագայում գյուղը ձուլվել է Քաջարանին, իսկ 1918-1919 թվականներին լքվել է։ Տների հետքերն էլ 2000 թվականի դրությամբ նշմարվում են։

## Բնակչություն
1831 թվականին ուներ 65, 1914 թվականին՝ 516 բնակիչ։

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Մոս (պատմական գյուղ, Արցախ)

**Մոս**, լքված գյուղ Արցախի Հանրապետության Շահումյանի շրջանում։ Գտնվում է Դուտխու գետի ձախակողմյան վտակներից մեկի վերին հոսանքի շրջանում, ծովի մակերևույթից 1800 մետր միջին բարձրության վրա, ալպիական մարգագետինների գոտում։ Հնում այն գտնվել է Արցախ նահանգի Վայկունիք գավառում։ Հայաթափվելուց հետո գյուղը ստացել է Մոզ, կամ Մոզքյանդ () անվանումը։ Ինչպես Ապահենը, այնպես էլ` Մոսը հայտնի է եղել որպես գրչօջախ։ Այս գյուղում 1653-1654 թվականներին Մովսես երեցի և Մարտիրոս Խնձորեկցու նախաձեռնությամբ ստեղծվել է ձեռագիր ավետարան։ XVIII դարի կեսին Մոսը կրկին հիշատակվել է Դադիվանքի կալվածացուցակում։ Գյուղի հատակագծային յուրահատկությունը, հնամենի փողոցների առկայությունը և խիտ կառուցապատումը խոսում է այն մասին, որ բնակավայրը բավականին հին է և հիմնադրվել է միջնադարում։

## Խաչքարեր և եկեղեցիներ
Գյուղի խաչքարերից պահպանվել է ընդամենը 4-5 վնասված խաչքար, որոնք հայտնաբերվել են գյուղի հարավարևմտյան մասում գտնվող անասնագոմերի հատակին և դռների առջև։ Գյուղից մեկ կիլոմետր դեպի հարավ-արևմուտք, քրդական փոքր գերեզմանոցում, բոլորաձև հատակագծով և անմշակ քարով կանգուն է մնացել XIX դարի վերջին կառուցված քրդական տապանատուն։ Մոսից 1,5 կիլոմետր դեպի արևելք՝ նույն վտակի աջ ափին գտնվող փոքր բլրակի վրա պահպանվել են կիսամշակ և սրբատաշ մի բազիլիկ եկեղեցու պատեր, որից քիչ ներքև, թեք լանջի վրա գտնվում է արևմտյան ճակատից բացված միակ բարձր մուտքը, որն անարձանագիր է։ Այդ կառույցի ճարտարապետական յուրահատկությունները բնորոշ են XII-XIII դարերին։ Պատերի հաստությունը կազմում է 78-80 սանտիմետր, իսկ արտաքին չափերն են 6,90x4,83 մետր։ Եկեղեցու անվանումը, ըստ 1911 թվականին ռուսական ռազմական գլխավոր շտաբի կազմած քարտեզի, *Կարմիրվանք* է ():

## Ծանոթագրություններ

## Գրականություն
* «Ցուցակ ձեռագրաց», հատոր Ա, Երևան, 1965, N3647

Կատեգորիա:Արցախ նահանգի բնակավայրեր
Եզնարածանց

**Եզնարածանց**, լքված գյուղ Արցախի Հանրապետության Շահումյանի շրջանի հարավային մասում։ Այն գտնվում է Ապահեն գյուղից չորս կիլոմետր դեպի հարավ-արևելք, Դուտխու գետի վերին հոսանքում՝ դրա աջ կողմի վտակներից մեկի ձախ ափին, նոսր անտառների և ալպիական մարգագետինների հատման վայրում։ Ադրբեջանական տիրապետությունից գյուղն ազատագրվել է 1993 թվականի գարնանը։ Եզնարածանց և Ապահեն գյուղերի մասին առաջին անգամ հիշատակվել է 1214 թվականին Դադիվանքի արձանագրության մեջ, որտեղ այդ գյուղերը նշվում են որպես Դադի վանքին պատկանող տարածքներ։ Ե՛վ Ապահենը, և՛ Եզնարածանցը հիշատակվում են XIV դարի մի փասթաթղթում, որպես վանքապատկան գյուղեր։ Ի տարբերություն Եզնարածանցի, որի մասին այլևս ոչ մի հիշատակություն պահպանած չէ, Ապահենը շարունակում է հիշատակվել տարբեր աղբյուրներում։ Հետագայում զրկվելով հայ բնակչությունից գյուղը մոռացության է մատնվել։ Երկար ժամանակ դրա հստակ տեղադրությունն անհայտ էր։ Լեզվաբանական վերլուծության միջոցով պարզ է դարձել, որ Եզնարածանցի վայրում հետագայում ձևավորվել է Չովդար () գյուղը։

## Ծանոթագրություններ

Կատեգորիա:Ադրբեջանի կողմից բռնազավթված տարածքներ
Ապահեն

300px|մինի|աջից|Արցախի Հանրապետության քարտեզը, որտեղ մուգ շագանակագույնով պատկերված են Ադրբեջանի զինված ուժերի վերահսկողության ներքո գտնվող տարածքները, իսկ մարմնագույնով՝ Արցախի վերահսկողության ներքո գտնվող տարածքները 2021 թվականի հունվարի 1-ի դրությամբ
**Ապահեն**, լքված գյուղ Արցախի Հանրապետության Շահումյանի շրջանի հարավային մասում։ Գտնվում է Եզնարածանց գյուղից չորս կիլոմետր դեպի հյուսիս-արևուտք՝ Դուտխու գետի վերին հոսանքում։

1990-ական թվականների Արցախյան ազատամարտից հետո գյուղը չի վերաբնակեցվել։

## Աշխարհագրություն և պատմական հուշարձաններ
Ապահենը գտնվում է Արցախի Շահումյանի շրջանի հարավային մասում։ Այն գտնվում է Դուտխու գետի վերին հոսանքի համանուն գետակի ափին՝ Եզնարածանց գյուղից չորս կիլոմետր դեպի հյուսիս-արևուտք։

## Պատմություն
Ապահեն գյուղն առաջին անգամ հիշատակվել է 1214 թվականին Դադի վանքի շինարարական արձանագրության մեջ՝ Եզնարածանց գյուղի հետ միասին։ Գյուղերը մի անգամ հիշատակվել են նաև 14-րդ դարում։ 1652 թվականին գյուղի եկեղեցու ծաղկող, գրիչ և կազմող Մովսեսը ստեղծել է մի ձեռագիր «Շարակնոց», որտեղ Ապահենը նշվում է որպես աշխատության ստեղծման վայր։ 1659 թվականին գյուղը հիշատակվել է Հովհաննես երեց Ապահենցու մի ձեռագրում։ Գյուղի մասին մեկ այլ հիշատակություն կա նաև Դադիվանքի 1763 թվականի կալվածացուցակում։ 19-րդ դարում գյուղը հայաթափվել է և դրա մասին տեղեկությունները երկար ժամանակով դադարել են։ Հետագայում գյուղը հիշատակվել է Տպել և Բաշլիբել () անվանումներով։

1908 թվականի տվյալներով գյուղում բնակվել է 240 մոլլամամաթլու քուրդ, իսկ 1976 թվականին գյուղի բնակչության թիվը հասել է 1065-ի։

Ադրբեջանական տիրապետությունից գյուղն ազատագրվել է 1993 թվականի գարնանը։

## Պատմամշակութային կառույցներ
Գրավոր հիշատակություններից պարզ է դարձել, որ միջնադարում Ապահենում եղել է եկեղեցի և դպրատուն։ Գյուղի և շրջակայքի տներից գտնվել են եկեղեցու մնացորդներ։ Այլ պատմական մնացորդներ չեն պահպանվել։

## Գրչություն
Միջին դարերում եղել է գրչության կենտրոն։

## Ծանոթագրություններ

Կատեգորիա:Ադրբեջանի կողմից բռնազավթված տարածքներ
Էլիզաբեթ Նեյի անվան թանգարան

**Էլիզաբեթ Նեյի անվան թանգարան** (), թանգարան ԱՄՆ Տեխաս նահանգի Օստին քաղաքում։ Տեղակայված է քանդակագործ Էլիզաբեթ Նեյի նախկին  ստուդիայում և նվիրված է նրա կյանքին և գործունեությանը։ Թանգարանում ցուցադրվում են Նեյի ստեղծած դիմաքանդակներն ու կիսանդրիները և անձնական հուշերի մշտական հավաքածուն։

## Պատմություն
Նեյն իր ստուդիան անվանել է *Ֆորմոսա*։ Կառույցն ընդլայնվել է 1902 թվականին։ Այն Տեխասում կառուցված ամենահին ստուդիաներից է։ 1907 թվականին Նեյի մահից հետո Էլլա և Յոզեֆ Բ. Դիբրելը գնել են ստուդիան՝ որպես Նեյի հիշատակի արվեստի կենտրոն պահպանելու համար։ Օստին քաղաքի խանությունները 1941 թվականին ստանձնեցին կառույցի սեփականությունը։ Այն կառավարվում է Օստինի զբոսայգիների և հանգստյան վարչության կողմից։ Բացի տեղական և պետական պատմական նշանակալի վայր լինելուց, 1972 թվականի նոյեմբերի 29-ին այն ընդգրկվել է ԱՄՆ-ի պատմական վայրերի ազգային գրանցամատյանում։
մինի
thumb|Կիսանդրիների ցուցադրություն թանգարանում
1980 թվականի հուլիսից մինչև 1982 թվականի նոյեմբեր ընկած ժամանակահատվածում թանգարանը փակվել է և վերանորոգման և կլիմայի կառավարման համակարգ տեղադրելու համար։ Մեկ այլ հիմնանորոգում իրականացվել է «Պահպանենք Ամերիկայի գանձերը» ծրագրի դրամաշնորհով։

## Հավաքածու
Թանգարանն ունի Նեյի ստեղծագործությունների բնօրինակների և կրկնօրինակների հավաքածու, ինչպես նաև ներառում է նրա անձնական իրերի և գործիքների մեծ մասը։ Ցուցադրված են եվրոպացի գործիչների ավելի քան հիսուն քանդակներ և մեդալիոններ, այդ թվում՝ Լյուդվիգ II Բավարիացու, Օտտո ֆոն Բիսմարկի, Ջուզեպպե Գարիբալդիի, Արթուր Շոպենհաուերի դիմաքանդակները, ինչպես նաև ամերիկյան ժամանակաշրջանում ստեղծված Ուիլյամ Ջեննինգս Բրայանի, Սեմ Հյուսթոնի, Սթիվեն Ֆ. Օստինի, Ալբերտ Սիդնի Ջոնսթոնի, Շեքսպիրի Լեդի Մակբեթի քանդակները։

## Պատկերասրահ

Arthur Schopenhauer Ney.jpg|Արթուր Շոպենհաուեր
Edmund Montgomery Ney.jpg|Էդմունդ Մոնտգոմերի
Friedrich Woehler Ney.jpg|Ֆրիդրիխ Ֆյոլեր
Giuseppe Garibaldi Ney.jpg|Ջուզեպպե Գարիբալդի
Justus von Liebig Ney.jpg|Յուստուս ֆոն Լիբիխ
Ludwig II Bust Ney.jpg|Լյուդվիգ II
Otto von Bismarck Ney.jpg|Օտտո ֆոն Բիսմարկ
Sam Houston by Elizabeth Ney.jpg|Սեմ Հյուսթոն
Self Portrait Ney.jpg|Ինքնադիմաքանդակ


## Ծանոթագրություններ

## Արտաքին հղումներ
* Museum website
* Elisabet Ney Historical Marker 

Կատեգորիա:1907 հիմնադրումներ ԱՄՆ-ում
Կատեգորիա:1907 հիմնադրված թանգարաններ
Կատեգորիա:ԱՄՆ-ի թանգարաններ
Կատեգորիա:Օստին
Until It Sleeps

**Until It Sleeps**, ամերիկյան «Metallica» խումբի, վեցերորդ ստուդիական ալբոմի Load-ը։

## Երգացանկ

## Երաժշտական Տեսահոլովոկ
Երգի տեսահոլովակը նկարահանվել է Լոս Անջելեսի շրջակայքում, 1996 թվականի Մայիսին `ռեժիսոր Սամուել Բայերի ղեկավարությամբ։ Երգի պերմերան տեղի է ունեցել 1996 թվականի մայիսի 23-ին։Տեսահոլովակի ներշնչումը եղել է Hieronymus Bosch- ի տպագատուը, «Երկրի հրաշքների այգին»։

1996 թվականին տեսահոլովակը հաղթել է MTV- ի լավագույն կոշտ ռոք տեսահոլովակի մրցույթում։

## Հիթ-շքերթներ

### Հավաստագրեր

## Ծանոթագրություններ

## Արտաքին հղումներ
* Until It Sleeps  на Metallica.com
* Until It Sleeps (Official Music Video) на YouTube
Քենսիկո (գերեզմանոց)

**Քենսիկո գերեզմանոց** (), տեղակայված է Նյու Յորքից 50 կմ հյուսիս, Վալհալլա քաղաքում (Վեսթչեսթերի շրջանում, Նյու Յորք նահանգում)։ Քենսիկոն հիմնադրվել է 1889 թվականին, երբ Նյու Յորքի գերեզմանոցները խիստ ծանրաբեռնված էին։ Սկզբում տարածքը զբաղեցնում էր 250 ակր (1,0 կմ²), հետագայում ընդլայնվել է` դառնալով 600 ակր (2,4 կմ²)։ 1905 թվականին տարածքը փոքրացել է (1,9 կմ²), 1912 թվականին տարածքի մի մասը տրամադրվել հարևանությամբ գտնվող Երկնային դարպասներ գերեզմանոցին։
XX դարում շատ մշակութային գործիչներ, այդ թվում Սերգեյ Ռախմանինովը, թաղված են այստեղ։ Գերեզմանոցի տարածքում առանձնացված է հատուկ տարածք` Ամերիկյան դերասանների հիմնադրամի անդամների և Վոդևիլների ազգային ասոցիացիայի անդամների համար, որոնցից մի քանիսը մահացել են կատարյալ աղքատության մեջ։
Տարածքը «Շարոնի այգի» (76 ակր (31 հա)), որն ստեղծվել է 1953 թվականին, առանձնացված է հրեա հանգուցյալների համար։ Այստեղ է թաղված ամերիկացի հայտնի երգիչ, կոմիկ, վոդևիլ ժանրի աստղ Լյու Դոքստադերը։

## Պատկերասրահ

File:Mayer Tumulus April_2012.jpg|Գերեզմանաթումբ
File:Landon Egyptian Sphinx Tomb 2011.JPG|Եգիպտական սֆինքսանման շիրիմ
File:Kane Lodge Sphere 2011.JPG|The Kane Lodge գունդ
File:Pinkney Pyramid 2011.JPG|Փինքնի բուրգ
File:Mecca Temple 2012.JPG|Mecca տաճար
File:Lounsbery Tomb 2011.JPG|Ֆինես Լունսբերիի շիրիմը
File:Ayer Statue 2011.JPG|Այեր արձան
File:Lou Gehrig Grave 2011.JPG|Լու Գերիգի գերեզմանը
File:Friars Club Monument 2010.JPG|Նյու Յորքի Ֆրայրս ակումբի հուշարձան
File:J. Gordon Edwards Tomb with Minarets 2011.JPG|Ջ. Գորդոն Էդվարդսի շիրիմը մինարեի հետ
File:Entrance to Sharon Gardens 2006.JPG|Շարոն այգու մուտքը
File:Kensico Rules and Regulations.JPG|Կանոններ և կարգավորումներ 
File:Alvah Davison Tomb 2011.JPG|Հետաքրքիր վերգետնյա շիրիմ
File:Daniel Monument 2011.JPG|Դանիել հուշարձան
File:Druid Cross Memorial of Judge John Fitch 2011.JPG|Դատավոր Ջոն Ֆիթչի հուշարձանը
File:Amos Sulka Mausoleum February 2012.jpg|Ամոս Սուլկա դամբարան
File:Kensico Cemetery on Metro North Harlem Line April 2012.jpg|Գերեզմանոց Մետրոյի հյուսիսային գծի վրա
File:Fantastic Cross Monument 2011.JPG|Հետաքրքիր խաչ


## Ծանոթագրություններ

## Արտաքին հղումներ
* Գերեզմանի կայք
* Kensico Cemetery at Find A Grave

Կատեգորիա:1889 հիմնադրումներ
Կատեգորիա:ԱՄՆ-ի գերեզմանատներ
Վոլգայի ծովալճակներ (նկար)

**«Վոլգայի ծովալճակներ»** (), ռուս նկարիչ, բնանկարի վարպետ վաղամեռիկ Ֆեոդոր Վասիլևի նկարներից։ Հեղինակը կտավը վրձնել է 1870 թվականին։ Յուղաներկով կտավի չափերն են՝ 70 × 127 սմ։ «Վոլգայի ծովալճակներ» ստեղծագործությունն այսօր պահպանվում և ցուցադրվում է Տրետյակովյան պատկերասրահում (Մոսկվա, Ռուսաստանի Դաշնություն)։

## Պատմություն
1870 թվականի ամառային ամիսներին քսանամյա նկարիչ Ֆեոդոր Վասիլևը մեկնել է դեպի Վոլգա գետի հովիտ։ Ճամփորդությանը մասնակցում էին նաև նկարիչներ Իլյա Ռեպինն ու Եվգենի Մակարովը, ինչպես նաև երաժիշտ Վասիլի Ռեպինը (Իլյա Ռեպինի կրտսեր եղբայրը)։ Արվեստագետները ճանապարհորդության զգալի մասն անցկացրել են ներկայիս Ժիգուլյովսկ քաղաքային օկրուգի Շիրյաևո գյուղում, որն ընկած է Վոլգայի աջ ափին՝ Ժիգուլյովյան լեռների ստորոտին։

Այդ ճամփորդությունից վերադառնալուց հետո Ֆեոդոր Վասիլևը նկարել է մի քանի ստեղծագործություններ՝ օգտագործելով Վոլգայում արված էտյուդներից։ «Վոլգայի ծովալճակներ» կտավի հետ միասին հեղինակը վրձնել է նաև այլ նկարներ՝ «Վոլգայի տեսարան։ Բեռնանավեր» և  «Վոլգայի ափն անձրևից հետո»։

«Վոլգայի ծովալճակներ» ստեղծագործությունը մեծ հետաքրքրություն է առաջացրել նկարչի հետմահու ցուցահանդեսի ժամանակ, որը կայացել է 1874 թվականի հունվար ամսին Ռուսաստանի հյուսիսային մայրաքաղաք Սանկտ Պետերբուրգում։ Պավել Տրետյակովն այս նկարը ձեռք է բերել անձնական հավաքածուի համար (դրա հետ միասին նաև «Ձմեռը Ղրիմում», «Ղրիմի լեռները ձմռանը», «Նավակում Ղրիմի ափեր մոտ» և «Երեկո» նկարները) պարտքի դիմաց, որը հեղինակը չէր կարողանում հետ վերադարձնել հիվանդության, հետո նաև մահվան պատճառով։

## Նկարագիր
«Վոլգայի ծովալճակներ» ստեղծագործությունում հեղինակը պատկերել է բնության լարված վիճակը՝ նախքան ամպրոպի սկսվելը։ Թանձրացած մուգ ամպերը կախված են մերձափնյա ծովալճակի և հետին պլանում պատկերված բլուրի վրա։

Այսօր «Վոլգայի ծովալճակներ» ստեղծագործությունը պահպանվում և ցուցադրվում է Մոսկվայի Տրետյակովյան պատկերասրահում. գույքագրման համարն է № 902:

## Ծանոթագրություններ

Կատեգորիա:1870 նկարներ
Կատեգորիա:Բնանկարներ
Կատեգորիա:Ռուսաստանի արվեստ
Կատեգորիա:Տրետյակովյան պատկերասրահի նկարներ
Կատեգորիա:Ֆեոդոր Վասիլևի նկարներ